5. Anlægsbevilling for de ånære arealer langs [adresse] ved Hadsten (Åben)
Tidl. politisk behandling BY 24.11.2020 pkt. 13
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1 mio. kr. til etablering af et byrum med 
friluftsaktiviteter, formidlingsplatform og indgangsportal til vådområdeprojektet i [adresse]. Projektet er 
et element i den samlede anlægsbevilling for de ånære arealer langs [adresse] ved Hadsten.
Byrådet bevilgede i november 2020 en anlægsbevilling på 1 mio. kr. til projekteringsopgaver vedrørende 
de tre etaper ved Hadsten.
VURDERING
Projektområdet omhandler de kommunale ånære arealer øst for [adresse]. Området afgrænses 
primært mod vest af Bibliotek Sløjfen og i øst af [adresse] (se vedhæftet bilag).
Etape 1 omfatter et areal umiddelbart øst for [adresse] ved Sløjfen (Del af tidligere slagterigrund). 
Området indrettes som et attraktivt byrum med friluftsaktiviteter, herunder naturlegeplads, naturformidling 
og opholdsfaciliteter, som bidrager til at skabe forbindelse og overgang mellem midtbyen og [adresse].
Konceptet for pladsen er naturformidling af livet under vand. Med udgangspunkt i bl.a. vandinsektet 
vårfluen, anlægges en lege- og formidlingsplads, hvor pladsens elementer inspireres af naturen. 
Elementerne skal understøtte aktiv læring og øget interesse for de naturoplevelser, der kan opleves i 
[adresse]. Navnet på formidlingspladsen er ikke afklaret. 
  
Etape 1 anlægges i samarbejde med bl.a. udvalgte lokale aktører i Hadsten, og der søges samtidig om 
yderligere støtte fra fonde, således at der senere kan indarbejdes yderligere elementer på området. 
Indretningsskitsen er vedlagt som bilag, hvor de første dele af projektet forventes at kunne realiseres og 
indvies samtidigt med klimaprojektet i [adresse] i sensommeren 2021.
ØKONOMI
Der er i Budget 2021-24 (A-214) afsat i alt 10 mio. kr. til klimatilpasning og byudvikling omkring [adresse] i 
Hadsten. I 2021 er der afsat 2 mio. kr., i 2022 og 2023 er der afsat 3 mio. kr. årligt og i 2024 er der afsat 2 
mio. kr.
I 2020 er der endvidere afsat et rådighedsbeløb på 1 mio. kr., der er givet anlægsbevilling til i november 
2020 til projekteringsopgaver. I alt er der i 2020-24 afsat 11 mio. kr.
Der søges i denne sag om en anlægsbevilling på 1 mio. kr. finansieret af det afsatte rådighedsbeløb i 2021.
Rådighedsbeløbet på 1 mio. kr. i 2021 foreslås anvendt til indretning af området til friluftsaktiviteter, 
naturlegeplads og naturformidling umiddelbart øst for [adresse]. 
Teknik- og Miljøudvalget
04-02-2021 08:00
Sagsnr. MOD-2020-00146
DokID: 
Sagsbehandler : Tina Bech 
([adresse]) (marir)
Projektets samlede anlægsudgifter til etablering af et byrum med friluftsaktiviteter, formidlingsplatform og 
indgangsportal til vådområdeprojektet i [adresse] fordeler sig som vist i tabellen:
Aktivitet
Beløb
Projektering og forundersøgelser
150.000 kr. 
Legeredskaber, fysiske udstillinger og læringsplatforme
500.000 kr.
Erling Svendsen og ledelinje fra Sløjfen til pladsen 
120.000 kr.
Verner Lassen supplerende trægangbro over [adresse] 
30.000 kr.
Julius Jespersen – træfigurer af insekter, dyr, fugle og fisk
40.000 kr.
Fældning og beskæring af træer og buske 
15.000 kr.
Skilte og formidling
75.000 kr.
Handicaprampe til bro, der leder ud i engene
50.000 kr.
Ombygning af teknikerrum til redskabsskur og grejbase
20.000 kr.
I alt
1.000.000 kr.
Kortbilaget viser elementer, der kan etableres indenfor de afsatte midler på 1 mio. kr.
Der er i budgettet indarbejdet afledt drift på 50.000 kr. i 2022 og 100.000 kr. fra 2023 og frem til driftsudgifter, 
når det samlede projekt på 11 mio. kr. er gennemført. Den afledte drift til denne etape vurderes at udgøre 
15.000 kr. fra og med 2022. 
INDDRAGELSE
Under udarbejdelsen af ovennævnte opgaver vil der løbende ske involvering af relevante brugere, 
interessenter, foreninger, aktører, borgere mv. 
INDSTILLING
Den konstituerede direktør for Teknik og Miljø indstiller til Byrådet: 
1. At der godkendes en anlægsbevilling på 1 mio. kr. finansieret af det afsatte rådighedsbeløb i 2021 til 
anlæg af en formidlings- og aktivitetsplads (etape 1) omkring de ånære arealer langs [adresse] øst for 
Hadsten.  
BESLUTNING
Teknik- og Miljøudvalget, 4. februar 2021
Fraværende: Ingen
 
Indstilles godkendt.
Bilag
1.
Nyt kortbilag1_mulighedsplads_26-01-2021 (2391029)
